Большасць прадпрыемстваў спажыўкааперацыi ўжо даўно праклалi шляхi-дарогi да Масквы. Зразумела, што ў Белакаменнай для ўсiх месца знойдзецца. Але чаму б не пашукаць iншыя адрасы i рынкi гандлю папулярнымi беларускiмi таварамi? Вiцебскiя кааператары вырашылi заявiць пра сябе i ў паўночнай расiйскай сталiцы. Сёлетнiм летам разам з iншымi прадпрыемствамi Белкаапсаюза яны прынялi ўдзел у ярмарцы ў г. Гатчына Ленiнградскай вобласцi. Гонар там прадстаўляць Вiцебшчыну мелi Полацкая унiверсальная база, Шаркаўшчынскi кансервава-гароднiнасушыльны завод i тры райпо — Глыбоцкае, Талачынскае i Верхнядзвiнскае.